सीए की संचालन संस्था काफी दबाव में है क्योंकि आलोचनात्मक समीक्षा में कहा गया कि इसकी 'आक्रामक होने की संस्कृति' के कारण ही खिलाड़ी जीत की कोशिश में धोखाधड़ी का सहारा लेते हैं। इसके बाद पूरी संस्था में आमूलचूल बदलाव किये गये। डेविड पीवर ने पिछले हफ्ते मुख्य कार्यकारी जेम्स सदरलैंड के नक्शेकदम पर चलते हुए अपना पद छोड़ने का फैसला किया जबकि निदेशक मार्क टेलर इस हफ्ते पद से हट गये और टीम परफोरमेंस निदेशक पैट होवार्ड भी पद छोड़ रहे हैं।